แบงก์ชาติออสเตรเลีย “คงดอกเบี้ย 0.1%” คาดตรึงยาวปี 67 ลดว่างงาน-เงินเฟ้อเพิ่ม
แบงก์ชาติออสเตรเลีย "คงดอกเบี้ย 0.1%" คาดตรึงยาวปี 67 ลดว่างงาน-เงินเฟ้อเพิ่ม
6 เม.ย. 2564

ผู้สื่อข่าวรายวานว่า ธนาคารกลางออสเตรเลีย (RBA) มีมติคงอัตราดอกเบี้ยที่ระดับต่ำสุดเป็นประวัติการณ์ที่ 0.1% ตามความคาดหมายในวันนี้ แต่เตือนว่า RBA จะจับตาแนวโน้มหนี้อสังหาริมทรัพยอย่างระมัดระวัง เนื่องจากตลาดที่อยู่อาศัยมีการขยายตัว
นอกจากนี้ RBA ระบุย้ำถึงความมุ่งมั่นที่จะดำเนินนโยบายการเงินที่ผ่อนคลายต่อไปตราบเท่าที่จำเป็นเพื่อทำให้อัตราการว่างงานลดลง และทำให้เงินเฟ้อเพิ่มขึ้น ซึ่งเป็นการส่งสัญญาณว่า อัตราดอกเบี้ยจะยังคงอยู่ที่ระดับ 0.1% ไปจนถึงอย่างน้อย
ขณะที่ นายฟิลลิป โลว์ ผู้ว่าการ RBA ระบุในแถลงการณ์หลังการประชุมว่า “คณะกรรมการธนาคารยังคงมุ่งมั่นที่จะรักษาภาวะการเงินที่ผ่อนคลายในระดับสูงต่อไปจนกว่าจะบรรลุเป้าหมายเงินเฟ้อในกรอบ 2-3% โดยคาดว่าธนาคารจะบรรลุเป้าหมายดังกล่าวได้อย่างเร็วที่สุดในปี 2567”